Hent-Houarn Loudieg – Sant-Meven

1967 (fred) KorvoerienSGCCE (1883-1908)
Stad c'hall (1909-1937)
SNCF (1938-1969) Spisverkoù teknikel Niv. ofisiel  482000 Hirder  58,069 km Treuz  Strizh (1,0 m) Tredan  Ket Forzhioù  1
Al linenn hent-houarn niv. 5 e Rouedad Breizh e oa al linenn Loudieg – Sant-Meven ; strizh (1 metr) e oa he zreuz, ha biskoazh n'eo bet tredanaet.

Istor
E 1879 e voe divizet sevel ul linenn hent-houarn strizh etre kêriadenn La Brohinière e kumun Menezalban hag al linenn Kastellin-Landerne, dre Loudieg ha Karaez .

E 1883 e voe fiziet al linenn da zont en embregerezh Compagnie des Chemins de Fer de l'Ouest (CCFO), a voulc'has al labourioù kerkent.

D'ar 1añ a viz Here 1904 e voe digoret d'ar veajourien an troc'had etre Loudieg ha Saint-Lubin-le-Vaublanc e Plezeved (16,189 km) ; d'an 12 a viz Eost 1907 e voe digoret an troc'had etre Saint-Lubin-le-Vaublanc ha La Brohinière.

E-pad 46 vloaz ec'h eas al linenn en-dro, betek ma voe klozet d'ar veajourien e 1953 ; fred a voe treuzdouget drezi betek 1967.

Distaliet e voe ar roudennoù da reiñ lec'h d'un « hent glas » berzet d'ar c'harbedoù-tan.

Korvoerezh
Goude echuet staliañ al linenn, ar CCFO a fizias ar c'horvoerezh anezhi er Société générale des chemins de fer économiques (SGCCE) ; daou vloaz goude digoradur al linenn glok avat e voe lakaet dindan ar Stad c'hall, he meras adalek 1909 betek diwezh 1937. E 1938 e voe fiziet er Société nationale des chemins de fer français (SNCF), he miras betek ar c'hlozadur e 1967.

Tres
PK = Point Kilométrique, an hed adalek porzh-houarn Loudieg
 Ehan  Kumun  PK Loudieg    0 GanlandEhan hep ti-gar.  Loudieg  5,335 Kez-Sant-Barnev    9,235 Plezeved-Perenezeg    13,859 Saint Lubin-le-Vaublanc  Plezeved  16,189 Le Carguier 20,024 Lanreunan    26,494 Medrigneg    32,808 Tremorae    42,750 Sant-Meven    51.451 Le Crouais  Sant-Meven  55,402 La Brohinière  58,069
Etre Sant-Meven ha La Brohinière e oa al linenn strizh e-kichen al linenn he zreuz boutin (1,435 m) a gase eus La Brohinière da Bloermael.

Liammoù diavaez


Notennoù

Loudieg – Sant-Meven